Bat (dievybė)

Bat – karvės pavidalo deivė egiptiečių mitologijoje. Jos kulto centras buvo septintasis Aukštutinio Egipto nomas.Wilkinson, Richard H. (2003). The Complete Gods and Goddesses of Ancient Egypt. New York: Thames & Hudson, p. 172.

Veikiausiai Bat buvo svarbi dievybė vėlyvuoju ikidinastiniu laikotarpiu bei istorinio laikotarpio pradžioje. Dievybės kilmė nėra iki galo aiški, pagal vieną iš versijų, ji kilusi iš Mesopotamijos. Pirmąkart paminėta Piramidžių tekstuose („Bat su dviem veidais“). Svarbi vietinė dievybė Bat buvo daugelį šimtmečių; Vidurinės Egipto karalystės laikais susiliejo su deive Hator (tapo jos aspektu).

Gali būti, kad Bat pavaizduota ant Narmero paletės. Aptikta ir dar ankstyvesnė paletė, ant kurios gali būti pavaizduota ši dievybė. Ant šios paletės pavaizduota karvės galva su atsikišusiomis žvaigždės formos ausimis, taip pat su žvaigždėmis ant ragų galų ir viršugalvio. Ikonografijoje Bat vaizduota su žmogaus galva, karvės ausimis bei ragais, augančiais iš smilkinių. Visgi egiptiečių mene ši dievybė vaizduota retai.

Dievavardis Bat reiškia „moteriškoji dvasia“ arba „moteriškoji galia“.

 Išnašos 

Kategorija:Egiptiečių dievai